SAKU VALLA EAKATE NÕUKOGU (SVEN) KOOSOLEKU

PROTOKOLL NR 5

Sakus 30.011.2023

Algus kell 15.00

Koosoleku juhataja : Lemmi Oro

Protokollija: Marianne Rande, Lemmi Oro

Koosolekust võtsid osa nõukogu liikmed:

Lemmi Oro, Maie Krestinov, Ivar Raig, Aino Kiiver, Helle Vahenõmm, Elve Viitamees, Marianne Õun, Marianne Rande, Eike Hunt, Maimi Pärn

Puudus: Elen Jahimaa

Kutsutud osalema: vallavanem Marti Rehemaa

PÄEVAKORD

1. Arutelu eakate kodu rajamise teemal Saku valda
2. 2024.aasta tegevusplaani arutelu
3. Ülevaade eelarve kasutamisest
4. Jooksvad ja kohapeal tõstetatud küsimused
5. **Arutelu Eakate kodu rajamise teemal Saku valda**

Vallavanem Marti Rehemaa tutvustas Saku vallas Tuisu teel töös olevat detailplaneeringut. Maa omandati riigilt tasuta, suurus umbes 4 ha. Kinnistule on planeeritud kuni 18 rühmaga lasteaed ja kuni 200 -le eakale eakate kodu. See on küllalti suur arv, arvestades, et praeguse seisuga on Saku vallast erinevates hooldekodudes 47 inimest. Valmisolek eakate kodu loomisele kaasaaitamisele on vallal olemas.

 I.Raig: Miks on seda eakate probleemi kogu aeg edasi lükatud, koolide ehitus aga pidevalt koalitsioonilepingus olemas? Saku vallal on vaja pikka perspektiivi hoolekande osas.

M.Rehemaa: Põhilised otsused tulevad ikka koalitsioonist. Alates 01.07.2023 on teenuse nõudlus olnud stabiilne, kuigi võib eeldada teatavat nõudluse tõusu. Kas teha eakate kodu oma inimestele või ärilisel eesmärgil? Ei ole ainuvõimalik variant teha seda valla rahakotist.

L.Oro: Valla rahalised võimalused praegu ei võimalda eakate kodu ehitamist valla vahenditest.

I.Raig: Saku valla asutusi vaadates on need hõivatud pool ööpäevast, hoolekandeasutus oleks aga 24 h kasutuses. Vähemalt 50 % peaks rahastust tulema vallalt.

M.Rahemaa: Paljuski on see prioriteetide küsimus. Kas vallal endal nii suurt eakate kodu vaja on, kõik Saku eakad ei vali ju Sakut. Valmidus asja lahendamiseks on olemas.

I.Raig: Päevakeskusele peaks lisama veel hoolekandeasutusi – eakate küla , tervisekeskus, spordikeskus. Peaksime nägema ka rahvusvahelist tasandit.

M.Rande: Millised on võimalused, kui eakas soovib kodus olla, aga abi on vaja?

M.Rehemaa: Selge, et osakaal eelarves peaks suurenema.

A.Kiiver: Kasutan aktiivselt hoolekandeteenust. Samm sammult läheb asi edasi.

M.Õun: Eakate kodu jaoks asukohti on ju valitud mitmeid, üks oli välja pakutud ka Kiisal. Suhtumine on väga erinev – et hea kui tuleb, kuid ärgu Kiisale tulgu. Rahvusvaheline mõõde on hea küll aga võtame madalama lennuga.

**Pinkide teema.**

Tellitud on kergliiklusteede äärde 25 uut pinki, neist 9 on paigaldatud.

I.Raig Tervisekeskuse bussipeatus vajab pinki.

M.Rande: Kiisa ei lõpe Viljandi maanteega ja Kurtna tee ristumiskohas, vaid läheb edasi ka üle Keila jõe silla. Sinna ei ole ühtegi pinki paigaldatud.

**Päevakeskuse ruumid.**

M. Rehemaa: Saku maja kolib uutesse ruumidesse. Päevakeskus saab laienduse. Saku Maja kontoriruumid antakse päevakeskuse kasutusse kabinettideks ja toimub olemasolevate ruumide ümberehitus.

Ivar Raig: Tõstatas probleemi, et kas saaks ööpäevast hoidu ka teha.

L.Oro: Nendest ruumidest ei jätku ööpäevaseks hoolduseks.

**2. Järgmise aasta tööplaanist.**

I Koolitused : AINO KIIVER

* Mälu treeringud
* Lahenduskesksed lähenemised „Stress, trauma, kriis“
* Voose külakeskuses praktikapäev – tutvumine kogukonna tööga koos Tanel Talve´ga/Aino Kiiver/
* „Sinule 50 +“ jumestuse töötuba - tagavaraks

 LEMMI ORO

* Nutitelefoni kasutusvõimalused
* Arvutiõpetus algajatele ja edasijõudnutele

II Kultuuriüritused:

* Teatrikülastused
* Kose Karla aiandi külastus /M.Krestinov/
* Eakate festivalil osalemine ERM-is /L.Oro/

**Otsus:** 2024.aasta tööplaan saab lõplikult kokku pandud ja läbi hääletatud veebruari alguses toimuval nõukogu koosolekul.

1. **Ülevaade eelarve kasutamisest**

 Sisulist arutelu ei toimunud. Rahaliste vahendite kasutamist saab vaadata protokolli lisast.

4. **Jooksvad ja kohapeal tõstetatud küsimused**

* Aino Kiiver tõstatas probleemi, mis puudutab MTT fondi projektide kirjutamist. Eakate võime hakkab kaduma, et vajaminevateks üritusteks erinevaid projekte kirjutada. Ettepanek oleks , et suurendada tegevustoetust.
* Siiamaani tekitab küsimusi Päevakeskusega seonduv. Kevadel oli arutusel põhikirja uuendamine. Edasi pole asi liikunud. Kus toppab?
* I.Raig – moodustada Saku spordiveteranide klubi. Viia läbi ka korvpalliüritusi.
* M.Õun – käime külas lätlastel , saab kogemusi ja ehk huvitavaid mõtteid oma tegevusse.
* E.Viitamees – Kas sellest olemasolevast rahast saab ka maksta PÜ bussisõidu jõuluüritusele?

Küsimust arutati, konsensust see ei leidnud. Aino Kiiver hääletas vastu.

* L.Oro – ettepanek vallavalitsusele: suurendada alates 75.sünnipäevast makstavat sünnipäeva raha.

L.Oro: Hea uudis on, et Saku Gümnaasiumis on ära anda 18 kasutatud arvutit. Kel vaja annab teada.

M.Õun : külades on olnud koolitustel osalemise probleemiks, et ei saada teada, kuna ja millal toimuvad.

Protokolli koostasid : Marianne Rande, Lemmi Oro